b'\n_START_ARTICLE_\nRedvudo nacionalinis parkas\n_START_SECTION_\nKlimatas\n_START_PARAGRAPH_\nDid\xc5\xbeiausi\xc4\x85 \xc4\xaftak\xc4\x85 orui \xc4\x8dia daro \xc5\xa1alia esantis Ramusis vandenynas. I\xc5\xa1tisus metus temperat\xc5\xabra laikosi apie 4\xe2\x80\x9315\xc2\xb0C, nors toliau nuo pakrant\xc4\x97s esan\xc4\x8diose vietov\xc4\x97se vasaros kar\xc5\xa1tesn\xc4\x97s ir sausesn\xc4\x97s, o \xc5\xbeiemos v\xc4\x97sesn\xc4\x97s. Sekvoj\xc5\xb3 mi\xc5\xa1kai daugiausia auga 1,5\xe2\x80\x933 kilometrai nuo pakrant\xc4\x97s, bet niekada toliau kaip 80 km nuo vandenyno \xc4\xaf \xc5\xbeemyno gylum\xc4\x85. \xc5\xa0ioje vidutini\xc5\xb3 platum\xc5\xb3 dr\xc4\x97gnoje klimato zonoje, vis\xc5\xbeali\xc5\xb3 sekvoj\xc5\xb3 mi\xc5\xa1kai gauna pakankamai dr\xc4\x97gm\xc4\x97s i\xc5\xa1 \xc5\xbeiem\xc4\x85 pasitaikan\xc4\x8di\xc5\xb3 stipri\xc5\xb3 li\xc5\xab\xc4\x8di\xc5\xb3 ir nuolatini\xc5\xb3 r\xc5\xabk\xc5\xb3 vasaros metu. Nuolatiniai vasar\xc4\x85 esantys r\xc5\xabkai, yra kur kas naudingesni vis\xc5\xbeali\xc5\xb3 sekvoj\xc5\xb3 augimui, nei didelis kiekis i\xc5\xa1krintan\xc4\x8di\xc5\xb3 krituli\xc5\xb3._NEWLINE_\xc5\xa0iuose kra\xc5\xa1tuose sniegas labai retas net 460 m auk\xc5\xa1tumose, nepaisant kad lengvas sniegas su lietumi gana da\xc5\xbenai i\xc5\xa1krenta \xc5\xbeiemos m\xc4\x97nesiais. Metinis krituli\xc5\xb3 kiekis 640-3100 mm.\n_START_SECTION_\nGeologija\n_START_PARAGRAPH_\nRedvudo nacionalinis parkas kartu su visa \xc5\xa1iaurine Kalifornija ir \xc5\xa1alimai esan\xc4\x8dia Ramiojo vandenyno pakrant\xc4\x97s akvatorija yra vienoje aktyviausioje JAV seismologin\xc4\x97je zonoje.\n_START_SECTION_\nAugalija\n_START_PARAGRAPH_\nApskai\xc4\x8diuota, kad parke saugom\xc5\xb3 vien\xc5\xb3 auk\xc5\xa1\xc4\x8diausi\xc5\xb3 pasaulio med\xc5\xbei\xc5\xb3 \xe2\x80\x93 vis\xc5\xbeali\xc5\xb3 sekvoj\xc5\xb3 sengire praeityje buvo apaugusi apie 8,100 km\xc2\xb2 Kalifornijos pakrant\xc4\x97s teritorija. 96 proc. labai brand\xc5\xbei\xc5\xb3, sen\xc5\xb3 sekvoj\xc5\xb3 buvo i\xc5\xa1kirsta ir apie 45 proc. vis\xc5\xb3 i\xc5\xa1likusi\xc5\xb3 sekvoj\xc5\xb3 sengiri\xc5\xb3 dabar auga tik Redvudo nacionaliniame parke. Parke saugoma 157,75 km\xc2\xb2 sekvoj\xc5\xb3 sengir\xc4\x97 padalinta beveik per pus\xc4\x99 tarp federalin\xc4\x97s ir valstijos administracijos priklausomyb\xc4\x97s. Palei \xc5\xa1iaur\xc4\x97s Kalifornijos pakrant\xc4\x99 sekvojos auga ma\xc5\xbeiausiai 20 milijon\xc5\xb3 met\xc5\xb3, bei artimos kitos joms r\xc5\xab\xc5\xa1ys pasaulyje egzistuoja daugiau kaip 160 milijon\xc5\xb3 met\xc5\xb3._NEWLINE_Parke taip pat auga did\xc5\xbeiosios poc\xc5\xabg\xc4\x97s paj\xc5\xabrinis por\xc5\xab\xc5\xa1is (Pseudotsuga menziesii var. menziesii), ar\xc4\x8diau Ramiojo vandenyno pakrant\xc4\x97s sitkin\xc4\x97s egl\xc4\x97s (Picea sitchensis), taip pat k\xc5\xabgin\xc4\x97s (\xc5\xbeefr\xc4\x97jo) pu\xc5\xa1ys (Pinus jeffreyi), raudonieji alksniai (Alnus rubra), erikini\xc5\xb3 \xc5\xa1eimos Arbutus menziesii, lauramedini\xc5\xb3 \xc5\xa1eimos Umbellularia californica, stambiausia klev\xc5\xb3 gentyje r\xc5\xab\xc5\xa1is stambialapis klevas (Acer macrophyllum), Quercus chrysolepis (\xc4\x85\xc5\xbeuol\xc5\xb3 gentis), gervuogi\xc5\xb3 genties Rubus spectabilis r\xc5\xab\xc5\xa1is, i\xc5\xa1 rododendr\xc5\xb3 (Rhododendron) - did\xc5\xbeialapiai rododendrai (Rhododendron macrophyllum), Rhododendron occidentale, papartini\xc5\xb3 (Dryopteridaceae) \xc5\xa1eimos Polystichum munitum r\xc5\xab\xc5\xa1is.\n_START_SECTION_\nGyv\xc5\xabnija\n_START_PARAGRAPH_\nI\xc5\xa1 gyv\xc5\xabn\xc5\xb3 parke saugomi baltagalviai ereliai (Haliaeetus leucocephalus), rudieji pelikanai (Pelecanus occidentalis), d\xc4\x97m\xc4\x97t\xc5\xb3j\xc5\xb3 pel\xc4\x97d\xc5\xb3 (Strix occidentalis caurina) por\xc5\xab\xc5\xa1is, \xc5\xa1iauriniai j\xc5\xabr\xc5\xb3 li\xc5\xabtai (Eumetopias jubatus) ir kitos r\xc5\xab\xc5\xa1ys. I\xc5\xa1 \xc5\xbeuv\xc5\xb3 Eucyclogobius newberryi, rytini\xc5\xb3 la\xc5\xa1i\xc5\xa1\xc5\xb3 (Oncorhynchus) po\xc5\xa1eimio Oncorhynchus tshawytscha r\xc5\xab\xc5\xa1is._NEWLINE_Parko mi\xc5\xa1kuose ir atviruose plotuose gyvena baribalai (Ursus americanus), pumos (Puma concolor), rudieji l\xc5\xab\xc5\xa1iai (Lynx rufus), Vapiti elniai (Cervus canadensis), juodauodegiai elniai (Odocoileus hermionus), kojotai (Canis latrans)._NEWLINE_Vandens telkiniuose, da\xc5\xbeniausiai up\xc4\x97se - \xc5\xa1iaur\xc4\x97s Amerikos upin\xc4\x97s udros (Lontra canadensis), bebrai (Castoridae)._NEWLINE_Palei vandenyno pakrant\xc4\x99 aptinkami delfinai (Delphinidae), pilkieji banginiai (Eschrichtiidae), kaliforniniai j\xc5\xabr\xc5\xb3 li\xc5\xabtai (Zalophus californianus), paprastieji ruoniai (Phoca vitulina)._NEWLINE_U\xc5\xbefiksuota ma\xc5\xbeiausiai 400 pauk\xc5\xa1\xc4\x8di\xc5\xb3 r\xc5\xab\xc5\xa1i\xc5\xb3, tarp kuri\xc5\xb3 rudieji pelikanai (Pelecanus occidentalis), d\xc4\x97m\xc4\x97tosios pel\xc4\x97dos (Strix occidentalis caurina), Phalacrocorax auritus (kormoranai), Ereliai \xc5\xbeuvininkai (Pandion haliaetus), raudonpe\xc4\x8diai suopiai (Buteo lineatus), didieji pilkieji garniai (Ardea herodias), m\xc4\x97lyn\xc5\xb3j\xc5\xb3 k\xc4\x97k\xc5\xa1t\xc5\xb3 genties Cyanocitta stelleri r\xc5\xab\xc5\xa1is._NEWLINE_I\xc5\xa1 ropli\xc5\xb3 bei varliagyvi\xc5\xb3 da\xc5\xbeniausiai, Diadophis punctatus gyvat\xc4\x97s, tikr\xc5\xb3j\xc5\xb3 varli\xc5\xb3 genties Rana aurora r\xc5\xab\xc5\xa1is, vakar\xc5\xb3 amerikos tritonai Taricha granulosa ir kitos r\xc5\xab\xc5\xa1ys.'